Як расказала намеснік начальніка ўпраўлення каардынацыі метадычнай работы МГІРА Валянціна Леанідаўна Маеўская, асноўная мэта такіх сустрэч — садзейнічаць павышэнню ўзроўню прафесійнай кампетэнтнасці настаўнікаў. Для гэтага на міжраённых секцыях супрацоўнікі Нацыянальнага інстытута адукацыі, аўтары падручнікаў, метадысты МГІРА азнаёмілі педагогаў горада з асаблівасцямі арганізацыі адукацыйнага працэсу па вучэбных прадметах. Асаблівая ўвага ўдзельнікаў секцый была сканцэнтравана на арганізацыі профільнага навучання, якое прадугледжвае вывучэнне асобных вучэбных прадметаў на павышаным узроўні. Акрамя таго, на секцыях трансліраваўся эфектыўны педагагічны вопыт.